cyanic-selkie/wikianc huggingface dataset:
ดรีมเทียเตอร์
ประวัติ
จากนั้นในปี 1994 จึงออกสตูดิโออัลบั้มชุดที่ 3 ชื่อ Awake กับ ซาวด์ดนตรีที่หนักแน่นขึ้น ซึ่งมือคีย์บอร์ดเควิน มัวร์ได้ลาออกไปขณะบันทึกอัลบั้มชุดนี้ และได้ Derek Sherinian มาแทนในช่วงทัวร์คอนเสิร์ตรอบโลก และได้อยู่ ร่วมทำอัลบั้มกับวงอีก 2 ชุดคือ A change Of Seasons ในปี 1995 และ Falling Into Infinity ในปี 1997 รวมทั้งอัลบั้มแสดงสดชุด Once In A LIVE time
หลังจากนั้นในปี 1999 อัลบั้มมหากาพย์ Scenes From A Memory ซึ่งเป็นคอนเซ็ปต์อัลบั้มชุดแรกของทางวง ก็ประสบความสำเร็จอย่างยิ่งใหญ่อีกครั้ง ด้วยเนื้อหาเกี่ยวกับการระลึกชาติ และถือว่าเป็นภาคต่อของ Metro Polis Part 1 โดยได้มือคีย์บอร์ดคนปัจจุบันคือ Jordan Rudess ผู้ซึ่งได้ร่วมงานกับ John Petrucci และ Mike Portnoy ในอัลบั้ม Side Project บรรเลงในนาม Liquid Tension Experiment และยังเคยร่วมงานกับ Vinnie Moore มือกีต้าร์สายนีโอคลาสสิคชื่อดังอีกด้วย
หลังจากนั้นทางวงก็ยังออกอัลบั้มและทัวร์คอนเสิร์ตอย่างต่อเนื่อง โดยมีอัลบั้มอย่าง Six Degrees Of Inner Turbulence ในปี 2002 และ Train Of Thought ในปี 2003 ต่อมาในปี 2004 ได้ออก DVD Live at Budokan บันทึกการแสดงสดครั้งประวัติศาสตร์จากประเทศญี่ปุ่น รวมทั้งมีภาพประวัติศาสตร์ของวง ตั้งแต่อดีตจนถึงปัจจุบันบรรจุอยู่ใน DVD ชุดนี้อีกด้วย ทำให้ DVD Live at Budokan มียอดขายถล่มทลายทั่วโลกรวมทั้งประเทศไทยด้วย
เมลาโทนิน
สารเมลาโทนินในอาหาร
กระบวนการผลิตเมลาโทนินผลิตไม่ได้เกิดขึ้นเฉพาะในมนุษย์เท่านั้น แต่สัตว์เลี้ยงลูกด้วยนมทั้งหมดก็ผลิตเมลาโทนินในเวลากลางคืนได้เช่นกัน โดยเฉพาะวัวจะผลิตด้วยกลไกเดียวกันกับมนุษย์  โดยส่งผ่านจากกระแสเลือดเข้าไปในน้ำนม ทั้งนี้ปริมาณฮอร์โมนขึ้นอยู่กับเวลากลางวันและกลางคืนและอาหารที่วัวได้รับ โครงสร้างของเมลาโทนินในวัวนมมีจำนวนต่างกัน โดยเฉพาะอย่างยิ่งการใช้ระบบแสงที่ออกแบบพิเศษในการเลี้ยงวัวนม เพื่อให้สอดคล้องกับแสงธรรมชาติในเวลากลางวัน /กลางคืน เช่นเดียวกับการให้หญ้าและสมุนไพรแก่วัว ก็ช่วยให้ระดับเมลาโทนินในตอนกลางคืนเพิ่มสูงขึ้น เมื่อนำน้ำนมมาแยกพบว่ามีเมลาโทนินถึง 0.04 ไมโครกรัมต่อลิตร  ประโยชน์ของนมที่ทำให้นอนหลับ ที่เรียกว่า "นมก่อนนอน" ยังไม่ได้พิสูจน์ทางวิทยาศาสตร์[11][12]
ดรีมเทียเตอร์
ประวัติ
ในปี 2005 ดรีมเทียเตอร์ ออกสตูดิโอ อัลบั้มชุดที่ 8 Octavarium เป็นอัลบั้มที่สรุปเรื่องราวทาง ดนตรีของพวกเขาทั้ง 5 สมาชิกในปัจจุบัน
ด้วยซาวด์ที่หลากหลายตั้งแต่เฮฟวีเมทัล อย่างเพลง Panic Attack ,Never Enough จนถึงซาวด์ร่วมสมัยอย่างเพลง I Walk Beside You รวมทั้งเพลงคอนเซ็ปต์อย่าง Octavarium แต่ยังอยู่บนพื้นของโปรเกรสซีพร็อก และยังได้ทัวร์คอนเสิร์ตรอบโลกซึ่งถือเป็นปีที่ 20 ของวงWorld Tour ชื่อทัวร์ว่า "Octavarium World Tour 2005/2006" ซึ่งจะใช้เวลาการทัวร์ถึง 2 ปีเต็ม ๆ (2005-2006)
Systematic Chaos เป็นสตูดิโออัลบั้มที่ 9 และเป็นอัลบั้มแรกที่ทางวงออกกับค่ายใหม่ คือ Roadrunner Records โดยอัลบั้มนี้ได้แต่ง และบันทึกเสียง ตั้งแต่เดือน กันยายน 2006 ไปจนถึงเดือน มกราคม 2007 ที่ Avatar Studios ในเมืองนิวยอร์ก ซึ่งโปรดิวเซอร์ของอัลบั้มนี้ก็คือ Mike Portnoy และ John Petrucci โดยมี Paul Northfield เป็น Sound Engineer
ในปี 2009 Dream Theater ได้ออกอัลบั้มที่มี่ชื่อว่า"Black Clouds & Silver Linings"โดยได้ออกซิงเกิลแรกออกมานั่นคือเพลง"A Rite of Passage"
ล่าสุดสตูดิโออัลบั้มที่ 11 อัลบั้ม "A Dramatic Turn of Events" ได้ออกซิงเกิล On the Backs of Angels ออกมาโดยมีกำหนดวางจำหน่าย 13 กันยายน ปี 2011 โดยอัลบั้มนี้ได้มือกลองคนใหม่มาแทนที่ Mike Portnoy ที่ได้ลาออกจากวงไปคือ Mike Mangini ทำหน้าที่แทน
การออกจากวงของไมก์ พอร์ตนอย (ค.ศ. 2010–2011)
เมื่อวันที่ 8 กันยายน ค.ศ. 2010 ไมก์ พอร์ตนอยประกาศว่าเขาจะออกจากดรีมเทียเตอร์ ด้วยเหตุที่ว่าเขาต้องการที่จะหยุดพัก และต้องการทำงานดนตรีอื่น ๆ นอกเหนือจากดรีมเทียเตอร์ รายละเอียดเรื่องนี้จากมิวสิกเรดาร์ จอห์น เปตรุชชีเปิดเผยว่า ไมก์ พอร์ตนอยไม่ได้ต้องการที่จะออกจากวง เขาแค่ต้องการพักวงเป็นเวลา 5 ปี ท้ายที่สุดเขาก็ได้ลดเวลาพักเหลือ 1 ปี แต่สมาชิกที่เหลือของวงปฏิเสธข้อเสนอของเขา ทำให้เขาตัดสินใจออกจากวง
เมลาโทนิน
การตรวจสอบทางวิทยาศาสตร์
มีงานศึกษาวิจัยหลายขึ้นที่ค้นคว้าเกี่ยวกับประสิทธิภาพของเมลาโทนินเกี่ยวกับอาการ Jetlag ข้อมูลที่ได้ค่อนข้างแตกต่างกัน จากการวิเคราะห์อภิมาน (Meta-analysis) [การวิเคราะห์อภิมานเป็นการวิจัยงานวิจัย (Research of Research)] ที่เปิดเผยข้อมูลโดย องค์กรความร่วมมือคอเครน (Cocrane) ประเทศอังกฤษ[13] โดยแสดงผลของการใช้เมลาโทนินที่ปริมาณ 0,5 ถึง 5 มิลลิกรัมในสภาวะ Jetlag พบว่าให้ผลในการบรรเทาอาการ ได้อย่างไม่แตกต่างกันอย่างมีนัยสำคัญ แต่หากใช้ที่ปริมาณ 5 มิลลิกรัมจะทำให้เวลาในการเคลิ้มหลับสั้นลง และยิ่งเห็นผลชัดมากขึ้น เมื่อข้ามโซนเวลาและในเที่ยวบินจากทิศตะวันออกไปทางทิศตะวันตก ในการศึกษานี้ได้ตรวจสอบพารามิเตอร์ของการนอนเช่นเดียวกับอาการอื่น ๆ เช่น อาการง่วงนอนตอนกลางวัน และ การมีสุขภาพดีแข็งแรง การวิเคราะห์อภิมานอื่นๆ พบว่า เมลาโทนินไม่ได้ทำให้เกิดประโยชน์ได้อย่างชัดเจนสำหรับอาการ Jetlag รวมทั้งไม่ได้ช่วยให้นอนหลับง่ายขึ้นในกรณีที่เกิดอาการนอนไม่หลับ สำหรับผู้ที่ทำงานเป็นกะ นอกจากนี้เวลานอนหลับโดยรวมก็ไม่ได้นานอย่างมีนัยสำคัญ ในการศึกษาวิจัยทั้งหมด ขาดการศึกษาเกี่ยวข้องกับอายุ / การประเมินผล  เหตุนี้ประสิทธิภาพของสารนี้ อาจจะเห็นผลมากกับคนอายุ 55 ปีขึ้นไป นอกจากนี้ในงานวิจัย   ยังพบว่ามีปฏิสัมพันธ์กับการต่อต้านการเกิดลิ่มเลือดและยาลดอาการลมชัก การรับประทานเมลาโทนินระยะสั้น (<3 เดือน) การวิเคราะห์แบบอภิมานนี้ยังถูกวิพากวิจารณ์ในเรื่องของการเลือกศึกษาเฉพาะเรื่องด้วย (เช่น การใช้ยาระยะสั้น ปริมาณที่ใช้และการกำหนดจุดสิ้นสุดของการทดลอง)
หาวรา
หาวราเติบโตขึ้นอย่างรวดเร็วและต้องเผชิญกับปัญหาเมืองใหญ่ อย่างการจราจรติดขัด ความหนาแน่นของประชากร และมลภาวะ
นวนิยายเรื่อง City of Joy เล่าเรื่องในสลัมของกัลกัตตา และต่อมากลายเป็นชื่อเล่นของกัลกัตตา แท้จริงแล้วสลัมในเรื่องได้เค้ามาจากสลัมในหาวรา ไม่ใช่ในโกลกาตา
มิสเวิลด์ 2010
มิสเวิลด์ 2010 (Miss World 2010) เป็นการประกวดมิสเวิลด์ ครั้งที่ 60 จัดขึ้นเมื่อวันที่ 30 ตุลาคม พ.ศ. 2553 โดยแต่เดิมนั้นการประกวดมิสเวิลด์ในปีนี้จะจัดขึ้นที่เมืองญาจาง ประเทศเวียดนาม ซึ่งเคยเป็นเจ้าภาพในการจัดประกวดนางงามจักรวาล 2008 มาก่อน แต่เวียดนามได้ขอสละสิทธิ์ในการเป็นเจ้าภาพการประกวดมิสเวิลด์ ด้วยเหตุผลคือขาดงบประมาณและขาดการสนับสนุนจากรัฐบาล ทำให้การประกวดปีนี้ต้องกลับมาจัดที่เมืองซานย่า ประเทศจีนอีกครั้ง หลังจากที่เคยเป็นเจ้าภาพไปแล้วเมื่อปี พ.ศ. 2550
การประกวดในปีนี้มีสาวงามเข้าร่วมประกวดทั้งหมด 115 คนจากทั่วโลก โดยมี ไคแอน อัลโดริโน มิสเวิลด์ 2552 จากประเทศยิบรอลตาร์ ได้มาส่งมอบตำแหน่งให้กับ อเล็กซานเดรีย มิลล์ส สาวงามวัย 18 ปีจากประเทศสหรัฐอเมริกา ครองตำแหน่งมิสเวิลด์ประจำปีนี้
ออกแบบเครื่องแต่งกายยอดเยี่ยม (Best World Dress Designer)
กรรมการ
รายละเอียดของผู้เข้าประกวด
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
เดเอ็ฟเบ-โพคาล 2023 รอบชิงชนะเลิศ
การแข่งขัน เดเอ็ฟเบ-โพคาล 2023 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2022–23, ฤดูกาลที่ 80 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 3 มิถุนายน ค.ศ. 2023 ที่สนาม โอลึมเพียชตาดิโยน ใน เบอร์ลิน.
แมตช์นี้เป็นการพบกันระหว่าง แอร์เบ ไลพ์ซิช, แชมป์เก่า และ ไอน์ทรัคท์ฟรังค์ฟวร์ท
ผู้ชนะจะได้เป็นเจ้าภาพ ครั้งในปี ค.ศ. 2023 ของ เดเอ็ฟเอ็ล-ซูเพอร์คัพ ที่ช่วงเริ่มต้นของฤดูกาลหน้า, และจะเผชิญหน้ากับทีมแชมเปียนของ ฉบับฤดูกาล 2022–23 ของ บุนเดิสลีกา, เว้นแต่ว่าทีมเดียวกันจะคว้าแชมป์บุนเดสลีกาและเดเอ็ฟเบ-โพคาล, โดยจบ ดับเบิ้ล. ในกรณีนั้น, รองแชมป์บุนเดสลีกาจะได้ตำแหน่งและเป็นเจ้าภาพแทน. ผู้ชนะของเดเอ็ฟเบ-โพคาลจะได้รับคุณสมบัติโดยอัตโนมัติสำหรับรอบแบ่งกลุ่มของ ฉบับฤดูกาล 2023–24 ของ ยูฟ่ายูโรปาลีก. อย่างไรก็ตาม, หากผู้ชนะผ่านเข้ารอบ ฉบับฤดูกาล 2023–24 ของ ยูฟ่าแชมเปียนส์ลีก ผ่านตำแหน่งในบุนเดสลีกาแล้ว, ตำแหน่งนั้นจะตกเป็นของทีมใน อันดับที่หก และของลีก ยูฟ่ายูโรปาคอนเฟอเรนซ์ลีก ตำแหน่งรอบเพลย์ออฟจะตกเป็นของทีมอันดับที่เจ็ด.
ทีม
''ในตารางด้านล่างนี้, คู่ชิงชนะเลิศนับตั้งแต่ปี ค.ศ. 1943 จะเป็นยุคทสชัมเมอร์โพคาล, ตั้งแต่ปี ค.ศ. 1953 จะเป็นยุค เดเอ็ฟเบ-โพคาล.''
เส้นทางสู่รอบชิงชนะเลิศ
หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
ฮะซัน อิบน์ อะลี
อัลฮะซัน อิบน์ อะลี อิบน์ อะบี ฏอลิบ (الحسن بن علي بن أﺑﻲ طالب; Al-Hasan ibn ‘Alī ibn Abī Tālib; ค.ศ. 624–669 / ฮ.ศ. 3-50) เป็นพี่ชายของอิมามฮุซัยน์ อิบน์ อะลี และเป็นบุตรของอิมามอะลี กับท่านหญิงฟาฏิมะหฺ(อ) บุตรีนบีมุฮัมมัด
ศาสดามุฮัมมัดได้กล่าวเกี่ยวกับหลานรักทั้งสองอีกว่า "ฮะซันและฮุซัยน์เป็นหัวหน้าชายหนุ่มแห่งสรวงสวรรค์"
อิมามฮะซัน ได้รับการแต่งตั้งให้ดำรงตำแหน่งอิมามตามคำสั่งเสียของท่านศาสดา ซึ่งเหล่าศรัทธาชนก็ได้ให้สัตยาบันกับท่าน ท่านขึ้นปกครองอาณาจักรอิสลามได้เพียงหกเดือนเศษ ในเวลานั้นซีเรียและอียิปต์ที่อยู่ในการปกครองของมุอาวิยะหฺ บุตรอะบูสุฟยาน มิได้ยอมสวามิภักดิ์ต่อการปกครองของอิมามฮะซัน
อิมามฮะซันได้เตรียมกำลังทหารเพื่อปราบปรามมุอาวิยะหฺ ผู้ตั้งตนเป็นกบฏและก่อกวนความสงบสุขของอาณาจักรอิสลามตั้งแต่สมัยอิมามอะลี ผู้เป็นบิดา ทว่าท่านต้องยกเลิกแผนการอันนี้ เพราะทราบว่าทหารของท่านมีใจโอนเอียงฝักใฝ่อยู่กับมุอาวะยะหฺ และรอคำสั่งจากมุอาวิยะหฺ ว่าจะให้จัดการกับท่านอิมามอย่างไร จะสังหารท่านหรือจับกุมส่งท่านไปให้มุอาวิยะหฺ ด้วยเหตุนี้เองอิมามฮะซันจึงต้องจำยอมเลือกวิธีการประนีประนอมด้วยการทำสนธิสัญญาหย่าศึก แต่ต่อมามุอาวิยะหฺก็บิดพลิ้วสนธิสัญญา เขาได้เดินทางมายังอิรัก แล้วขึ้นมินบัรในมัสยิดกูฟะหฺ เพื่อกล่าวปราศรัยกับประชาชนว่า "โอ้ประชาชน ฉันไม่ต้องการทำสงครามกับพวกท่านในเรื่องของศาสนา ว่าต้องทำนมาซหรือถือศีลอด เพียงแต่ฉันต้องการขึ้นเป็นผู้ปกครองเท่านั้นเองและฉันก็ถึงเป้าหมายของฉันแล้ว ส่วนสัญญาที่ลงนามร่วมกับฮะซันบุตรของอะลีนั้น มันไม่มีความหมายสำหรับฉันเลย ฉันตั้งมันไว้ใต้ฝ่าเท้าของฉัน"
อิมามฮะซันต้องตกอยู่ภายใต้อิทธิพลการปกครองของมุอาวิยะหฺนานถึง 9 ปี
สิ้นชีวิต
ในบางรายงานถูกกล่าวว่า อิมามฮะซันถูกภรรยานามว่า "ญะอฺดะหฺ" ที่ได้รับสินบนจากมุอาวิยะหฺ ลอบวางยาพิษจนท่านเสียชีวิตในปี ฮ.ศ. 50 ศพของท่านฝังที่สุสานอัลบะกีอ์
อ้างอิง
624669
หมอซ่าส์พันธุ์เอ็กซ์
หมอซ่าส์พันธุ์เอ็กซ์ เป็นละครโทรทัศน์ญี่ปุ่นประเภทการแพทย์ ที่ออกอากาศทางสถานีโทรทัศน์ทีวีอาซาฮิ ตั้งแต่วันที่ 18 ตุลาคม ค.ศ. 2012 จนถึง 16 ธันวาคม 2021 มีตัวละครหลักคือมิจิโกะ ไดมง นำแสดงโดย เรียวโกะ โยเนกูระ หรือที่รู้จักกันในวงการแพทย์สากลภายใต้นาม "ดอกเตอร์เอ็กซ์" ไดมงได้เดินเข้าไปในห้องประชุมพนักงานระหว่างพวกเขากำลังปรึกษาหารือการผ่าตัดคนไข้อยู่นั้น เธอได้คัดค้านแผนการผ่าตัดดังกล่าวอย่างกล้าหาญและสามารถวินิจฉัยโรคได้อย่างแม่นยำ ทำให้โรงพยาบาลได้ตัดสินใจจ้างไดมงภายใต้เงื่อนไขที่เธอไม่จำเป็นที่จะต้องสิ่งใดที่ไม่ต้องใช้ใบอนุญาตประกอบโรคศิลปะรวมถึงการเข้าร่วมประชุมสัมมนาหรือการปกปิดชู้สาวของแพทย์อาวุโส
ไดมงต้องประสบพบเจอกับปัญหาต่าง ๆ ภายในโรงพยาบาลที่เธอถูกว่าจ้าง โดยในฤดูกาลที่ 1 สำหรับโรงพยาบาลมหาวิทยาลัยเทโตที่สาม ฤดูกาลที่ 2 สำหรับโรงพยาบาลมหาวิทาลัยเทโตสาขาหลัก ฤดูกาลที่ 3 สำหรับศูนย์การแพทย์พัฒนาแห่งชาติ และตั้งแต่ฤดูกาลที่ 4 เป็นต้นไปไดมงได้รับการว่าจ้างโดยโรงพยาบาลมหาวิทยาลัยโทเต วลีเด่นของเธอคือ "[ฉัน]ไม่ทำ" และ "เพราะว่าฉันไม่เคยพลาด" ไดมงสามารถทำการผ่าตัดที่มีความเสี่ยงสูงในขณะที่แพทย์ศัลยกรรมไม่สามารถทำได้ เธอเปรียบเสมอหมาป่าที่ไม่มีฝูงหากมีเพียงแต่ทักษะและใบประกอบโรคศิลปะเท่านั้น แม้ว่าการมีไดมงอยู่ภายในโรงพยาบาลมหาวิทยาลัยของตนอาจส่งผลดีก็ตาม แต่ไดมงมักเลือกที่จะดำเนินการผ่าตัดที่อันตรายและการแพทย์ทั่วโลกอาจจะยังไม่ยอมรับ วิธีการผ่าตัดของเธอมักได้รับการวิพากย์วิจารณ์โดยเหล่าอาจารย์แพทย์มากฝีมือและสาธารณชนอยู่บ่อยครั้ง แม้ว่าจะเป็นเช่นนี้ไดมงยังมีผู้จัดการจัดหาแพทย์ อากิระ คัมบาระ (อิตโตกุ คิชิเบะ) และวิสัญญีแพทย์ ฮิโรมิ โจโนอูจิ (ยูกิ อูจิดะ) คอยสนับสนุนเธออยู่
ฤดูกาลที่ 1 ของหมอซ่าส์พันธุ์เอ็กซ์ เป็นละครโทรทัศน์ญี่ปุ่นเชิงพาณิชย์ที่ทำเรตติงตอนสุดท้ายได้สูงที่สุดถึง 24.4% ขณะเดียวกันเรตติงตอนสุดท้ายของฤดูกาลที่ 2 อยู่ที่ 26.9% ซึ่งมากที่สุดในบรรดาละครโทรทัศน์ญี่ปุ่นปี 2013 อีกทั้งยังได้รับรางวัลโตเกียวดราม่าอวอร์ด และรางวัลเดอะเทเลวิชันอาคาเดมีในสาขานักแสดงนำหญิงยอดเยี่ยม แม้ว่าหมอซ่าส์พันธุ์เอ็กซ์ ถือได้ว่าเป็นละครโทรทัศน์ที่ได้รับความนิยมมากที่สุดในปี 2012 ก็ตาม แต่ทั้งโยเนกูระและสังกัดนักแสดงของเธอ โอสกาโปรโมชัน ก็ไม่เห็นด้วยกับการผลิตและจะไม่แสดงนำในฤดูกาลต่อไป ๆ ตามคำร้องขอของสถานีโทรทัศน์ทีวีอาซาฮิ การตอบรับของผู้ชมที่มีต่อหมอซ่าส์พันธุ์เอ็กซ์ ส่วนใหญ่เป็นเชิงบวก โดยแม้ว่ารายการจะดำเนินมาถึงฤดูกาลที่ 4 แล้วแต่ความนิยมยังคงไม่ถอยลง เรตติงเฉลี่ยของหมอซ่าส์พันธุ์เอ็กซ์ โดยทั่วไปอยู่ตั้งแต่ 20% ขึ้นไป แต่ในฤดูกาลที่ 6 และ 7 เรตติงเฉลี่ยกลับค่อย ๆ ตกลง
การออกแบบตัวละครมิจิโกะ ไดมง
นพ.ยูตากะ โมริตะ นักข่าวการแพทย์และหนึ่งในผู้ควบคุมเทคนิคการแพทย์ในหมอซ่าส์พันธุ์เอ็กซ์ ให้สัมภาษณ์กับโทโยเกไซ ว่าในปัจจุบันศัลยแพทย์ในด้านต่าง ๆ ต้องคำนึงถึงความเสี่ยงในการผ่าตัดเพื่อหลีกเลี่ยงการฟ้องร้องคดีในชั้นศาล โมริตะจึงต้องการสร้างตัวละครที่สามารถสร้างความสัมพันธ์ที่ดีระหว่างศัลยแพทย์และคนไข้ ชุดแพทย์ของไดมงจะสวมชุดกาวน์เหมือนแพทย์ทั่วไป แต่ด้านในจะสวมกระโปรงสั้นและรองเท้าส้นเข็มซึ่งแตกต่างจากแพทย์ที่ประพฤติตนเรียบร้อยอื่น ๆ
ทีมผลิต
ผู้อำนวยการผลิตเพียงคนเดียวของหมอซ่าส์พันธุ์เอ็กซ์ ตั้งแต่ฤดูกาลที่ 1 ซาโตโกะ อูจิยามะ กล่าวว่าการผ่าตัดที่แสดงในละครโทรทัศน์นั้นอิงมาจากการผ่าตัดจริง ๆ ในโรงพยาบาล โดยมี นพ.นีมูระ คากุ ศัลยแพทย์ประสาทและสมอง วิทยากรเทคนิคการแพทย์ สมาคมโรคหลอดเลือดสมองญี่ปุ่น เป็นผู้ควบคุมและตรวจสอบความถูกต้องของการผ่าตัด อูจิยามะกล่าวเพิ่มว่าละครโทรทัศน์ญี่ปุ่นที่เกี่ยวกับการแพทย์มักมีผู้เชี่ยวชาญด้านแพทยศาสตร์ 1 ถึง 2 คนในฐานะผู้ตรวจสอบความถูกต้องของโรค ขั้นตอนการผ่าตัด เทคนิคการผ่าตัด หรือการวินิจฉัยโรค แต่ในหมอซ่าส์พันธุ์เอ็กซ์ นั้นโดยเฉพาะฤดูกาลที่ 7 ซึ่งการระบาดทั่วของโควิด-19 ได้เข้ามามีส่วนเกี่ยวข้องในการดำเนินเรื่อง จึงต้องมีแพทย์ผู้เชี่ยวชาญด้านวิทยาการระบาดและด้านเฉพาะทางอื่น ๆ เพิ่มเติมรวม 10 คน หลังการออกอากาศหมอซ่าส์พันธุ์เอ็กซ์ ฤดูกาลที่ 2 จบลง อูจิยามะให้สัมภาษณ์กับนิกกังเก็งได เกี่ยวกับผลิตฤดูกาลต่อ ๆ ไปของละครโทรทัศน์และการผลิตเป็นภาพยนตร์ว่า "ฉันไม่ทำ เว้นแต่เบื้องบนจะสั่งให้ทำ ฉันถึงจะทำ"
นพ.ยูตากะ โมริตะ หนึ่งในผู้ควบคุมบทประพันธ์ละครโทรทัศน์หมอซ่าส์พันธุ์เอ็กซ์ กล่าวว่าวงการแพทย์ในญี่ปุ่นนั้นปกครองด้วยระบบฟิวดัล อย่างที่พบเห็นได้ในละครโทรทัศน์เรื่อง ชิโรยเกียวโต (白い巨塔) ซึ่งเป็นโลกที่เหล่าหัวหน้าเป็นผู้อาวุโสสูงสุด ขณะที่ผู้ใต้ปกครองต้องฟังสิ่งที่ศาสตราจารย์พูด นพ.โมริตะ ต้องการตัวละครเอกที่สามารถปฏิรูปการแพทย์ด้วยทักษะฝีมือเป็นอาวุธในการเปลี่ยนแปลง นาโอมิ ทามูระ ได้รับหน้าที่ในการกำกับหมอซ่าส์พันธุ์เอ็กซ์ ตั้งแต่ฤดูกาลที่ 1 นอกจากนี้ทามูระยังได้กำกับทนายซ่าท้าคดีโหด ร่วมกับฮิเดโตโมะ มัตสึดะ ที่เคยได้ร่วมกำกับละครโทรทัศน์เรื่องสุดยอดนักเจรจาสาว (交渉人〜THE NEGOTIATOR〜) โดยมีโยเนกูระนำแสดง
สถานที่ถ่ายทำ
ขณะไดมงได้รับการว่าจ้างโดยโรงพยาบาลที่ถูกสมมติขึ้นคือ "โรงพยาบาลมหาวิทยาลัยเทโตที่สาม" (帝都医科大学付属第三病院) ในฤดูกาลที่ 1 สถาบันเทคโนโลยีชิบาอูระ ถูกเลือกในการถ่ายภาพภายนอกของโรงพยาบาลมหาวิทยาลัยเตโทที่สาม สำนักงานราชการตึกโชวะ (昭和庁舎) ตั้งอยู่ทางด้านหลังและเป็นส่วนหนึ่งของตึกราชการจังหวัดกุมมะ (群馬県庁舎) ถูกเลือกใช้แทนโรงพยาบาลมหาวิทยาลัยเทโตสาขาหลักในฤดูกาลที่ 2 ตัวอาคารถูกสร้างขึ้นในปี 1928 ช่วงยุคโชวะตอนต้น ผนังภายนอกของชั้นที่หนึ่งทำด้วยหินเทียม ส่วนชั้นที่สองและสามทำด้วยกระเบื้องลายครูด (scratched tiles) สำหรับตั้งแต่ฤดูกาลที่ 4 จนถึง ฤดูกาลที่ 7 ไดมงถูกว่าจ้างโดยโรงพยาบาลมหาวิทยาลัยโทเต ได้มีวิทยาลัยเทคโนโลยีญี่ปุ่น วิทยาเขตคามาตะ เป็นสถานที่แทนโรงพยาบาลที่สมมติขึ้น
ลำดับเปิด
ก่อนจะถึงลำดับเปิด เสียงบรรยายโดย โทโมโรโวะ ทางูจิ จะเริ่มขึ้นพร้อมกล่าวว่า "เกลียดการรวมตัวกันเป็นกลุ่ม เกลียดการใช้อำนาจ เกลียดการบังคับ มีแต่เพียงใบประกอบวิชาชีพแพทย์เฉพาะทางเป็นอาวุธของเธอ ศัลยแพทย์มิจิโกะ ไดมง หรือที่รู้จักกันในนามด็อกเตอร์เอ็กซ์" ตามด้วยสัญลักษณ์กากบาทสีแดงเต็มหน้าจอ ช่องว่างทั้ง 4 ที่เกิดขึ้นจากสัญลักษณ์กากบาทแสดงตัวละครหลักของเรื่องหรืออุปกรณ์เครื่องมือทางการแพทย์ จากนั้นจึงแสดงภาพไดมงนำแขนหรือขาของเธอพาด พิง หรือก่ายสัญลักษณ์กากบาท ขณะที่ภาพพื้นหลังเปิดเผยให้เห็นกระดานอ่านฟิล์มเอ็กซเรย์ที่ถูกแทนที่ด้วยรูปภาพของตัวละครหลัก โคมไฟห้องผ่าตัดและตู้เก็บอุปกรณ์ผ่าตัด จากนั้นจึงเป็นภาพไดมงในระยะที่ใกล้ขึ้นและแสดงข้อความ "Doctor-X 外科医・大門未知子" ด้านล่างข้อความดังกล่าวแสดงข้อความ "ope." แล้วตามด้วยตัวเลขโรมันแทนตัวเลขอาหรับหลังเครื่องหมายมหัพภาค ซึ่งตัวเลขโรมันจะเปลี่ยนไปตามลำดับตอนในฤดูกาล ยกเว้นในกรณีที่เป็นตอนสุดท้ายจะแสดงคำว่า "last ope." แทน โดยในฤดูกาลที่ 4 มีการเพิ่มฉากแสดงอุปกรณ์ในการผ่าตัดต่าง ๆ เช่น มีดผ่าตัด กรรไกรผ่าตัด คีมผ่าตัด หรือกระบอกฉีดยา เป็นต้น ขณะที่ฤดูกาลที่ 7 ได้เพิ่มแมวทั้งสองตัวในสำนักงานจัดหาแพทย์คัมบาระขึ้นมาอยู่ในช่องว่างแสดงตัวละครหลักของลำดับเปิด
การจัดจำหน่าย
ก่อนฤดูกาลที่ 5 จะเริ่มออกอากาศ ทีมผู้ผลิตตัดสินใจจัดจำหน่ายฤดูกาลของหมอซ่าส์พันธุ์เอ็กซ์ ในราว 200 ประเทศทั่วโลก ในทวีปยุโรป ทวีปเอเชีย และทวีปอเมริกาใต้ หมอซ่าส์พันธุ์เอ็กซ์ ถือเป็นละครโทรทัศน์ของสถานีโทรทัศน์ทีวีอาซาฮิเรื่องแรกที่จัดจำหน่ายทุกตอนของละครโทรทัศน์ ขณะที่เรื่องอื่น ๆ ของสถานีมักจัดจำหน่ายเพียงบางส่วนเท่านั้น
ตัวละครหลัก
ตัวละครหลักของหมอซ่าส์พันธ์ุเอ็กซ์ มีการสลับสับเปลี่ยนอยู่บ่อยครั้งตามเนื้อเรื่องที่ผู้ประพันธ์บทละครโทรทัศน์เขียนไว้ซึ่งส่วนใหญ่จะเป็นระดับหัวหน้าของ มิจิโกะ ไดมง แสดงโดย เรียวโกะ โยเนกูระ ศัลยแพทย์อิสระที่ไม่อยู่ภายใต้กลุ่มอาจารย์แพทย์ใด ๆ แต่สังกัดอยู่กับบริษัทจัดหาแพทย์ของ อากิระ คัมบาระ (อิตโตกุ คิชิเบะ) ศัลยแพทย์อาวุโสที่พูดจาด้วยน้ำเสียงอันสุขุม ห้วงเวลาการทำงานของไดมงมีการกำหนดไว้อย่างชัดเจน โดย 1 วันเธอจะทำงานเป็นระยะเวลา 8 ชั่วโมงไม่รวมเวลาพักกลางวัน 1 ชั่วโมง หากในสถานการณ์ที่ต้องทำงานล่วงเวลา โรงพยาบาลมหาวิทยาลัยจะต้องจ่ายให้แก่ไดมงเพิ่ม 30,000 เยนต่อ 1 ชั่วโมงที่เลยไป อีกทั้งยังปฏิเสธการร่วมเดินตรวจคนไข้ประจำวัน การเขียนวิทยานิพนธ์ หรือการเข้าร่วมสังสรรค์ในเวลากลางคืน ที่ไดมงสามารถยื่นขอเสนอเงื่อนไขการทำงานได้เช่นนี้ ก็เพราะว่าทักษะการผ่าตัดของเธอที่ยอดเยี่ยมและความเสี่ยงในการผ่าตัดยาก ๆ ที่เธอต้องแบกรับแทนศัลยแพทย์คนอื่น ๆ ที่มักจะปฏิเสธนำสายงานในอาชีพตนเองเข้าไปเสี่ยงเพื่อช่วยชีวิตคนไข้
ในประเทศญี่ปุ่น
ตั้งแต่ฤดูกาลแรกเป็นต้นมา หมอซ่าส์พันธุ์เอ็กซ์ จะออกอากาศทางสถานีโทรทัศน์ทีวีอาซาฮิ ทุกวันพฤหัสบดี ตั้งแต่เวลา 21:00 น. ถึง 21:54 น. โดยเริ่มออกอากาศฤดูกาลแรกในวันที่ 18 ตุลาคม ค.ศ. 2012 จนถึงฤดูกาลที่ 7 ในวันที่ 16 ธันวาคม ค.ศ. 2021
การตอบรับ
นักวิจารณ์ละครโทรทัศน์ เรอิจิ นารูมะ กล่าวว่าหมอซ่าส์พันธุ์เอ็กซ์ นั้นมีความนิยมเทียบเท่ากับไอโบ (相棒) ชิเอะ ซาโต จากโตโยเกไซ มองว่าละครโทรทัศน์นี้มีความคล้ายคลึงหรือให้บรรยากาศเหมือนกำลังรับชมภาพยนตร์ตะวันตกอย่าง นักฆ่าเพชรตัดเพชร (A Fistful of Dollars) ที่มีตัวละครเอกของเรื่องเป็นมือปืนที่เปรียบเสมือน "หมาป่าผู้โดดเดี่ยว" เช่นเดียวกับไดมง ออริคอน กล่าวถึงความเหมือนกันระหว่างไดมงและตัวละครเอกในมิตะ แม่บ้านพันธุ์แปลก ที่แต่ละตัวละครต่างมีวลีเด่นเป็นของตนเอง "นี่เป็นสิ่งที่คุณต้องตัดสินใจเอง" ที่ทำให้ละครโทรทัศน์เป็นที่น่าสนใจ
โจ เสมอใจ
โจ เสมอใจ (23 มีนาคม พ.ศ. 2510 -) มีชื่อจริงว่า บอบบี้ โจ แกมเบิ้ล (Bobbi Jo Gamble) นักแสดงหญิงชาวไทยที่มีผลงานการแสดงเพียงช่วงสั้นๆ ช่วงยุคปี 1980 และผลงานที่สร้างชื่อเสียงให้แก่เธอคือภาพยนตร์เรื่อง ซากุระ
ประวัติ
โจ เสมอใจ มีชื่อจริงว่า บอบบี้ โจ แกมเบิ้ล เกิดเมื่อวันที่ 23 มีนาคม พ.ศ. 2510 ที่ประเทศญี่ปุ่น เป็นบุตรสาวของนายเกรนด์ และนางสัมนา แกมเบิ้ล โดยเธอเป็นบุตรสาวคนที่สี่จากพี่น้องทั้งหมดหกคน เธอเกิดและเติบโตในประเทศญี่ปุ่น จนกระทั่งเมื่อเธอมีอายุได้ 2 เดือน ครอบครัวของเธอก็ได้ย้ายเข้าไปยังสหรัฐอเมริกาและใช้ชีวิตอยู่ที่นั่น จนกระทั่งเธอมีอายุได้ประมาณ 3 ขวบ ครอบครัวก็โยกย้ายกลับมาพำนักยังประเทศไทย และเธอก็ได้เรียนรู้วัฒนธรรมไทยตั้งแต่นั้น
เธอได้เข้าศึกษาโรงเรียนอนุบาลจิตตรา ก่อนจะเข้าศึกษาต่อ ในโรงเรียนนานาชาติเซเวนเดย์แอตเวนติส จากนั้นจึงเข้าเรียนต่อที่โรงเรียนนานาชาติร่วมฤดีอินเตอร์ในชั้นประถม 6 เธอได้เริ่มทำงานในวงการบันเทิงครั้งแรกโดยการเป็นนางแบบ และผลงานชิ้นแรกของเธอคือ ผลงานการโฆษณาเสื้อแจ็กเก็ตของแพน คู่กับต้อม พลวัฒน์ มนูประเสริฐ จนเริ่มมีผลงานโฆษณาและถ่ายแบบนิตยสารต่างๆเข้ามา ทั้งๆที่แต่เดิมเธอต้องการเป็นเพียงงานอดิเรกหลังปิดภาคเรียนเท่านั้น
8 สิงหาคม
วันที่ 8 สิงหาคม เป็นวันที่ 220 ของปี (วันที่ 221 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 145 วันในปีนั้น
เออัว
อีอูอา เป็นเกาะขนาดเล็กแต่มีความสำคัญมากเกาะหนึ่งของประเทศตองงา เออัวตั้งอยู่ใกล้กับเขตการปกครองโตงาตาปู แต่มีการปกครองที่ไม่ขึ้นต่อกัน โดยเออัวมีพื้นที่ทั้งสิ้น 87.44 km2 และมีประชากรในปี ค.ศ. 2011 ทั้งสิ้น 5,016 คน
พยัคฆ์ร้ายกิโยติน
พยัคฆ์ร้ายกิโยติน (The Guillotines; จีนตัวเต็ม: 血滴子; จีนตัวย่อ: 血滴子; พินอิน: Xiě Dī Zǐ / Xuè Dī Zǐ) ภาพยนตร์กำลังภายในสัญชาติฮ่องกง ออกฉายในปี ค.ศ. 2012 กำกับโดย หลิว เหว่ยเฉียง
เรื่องย่อ
ในยุคเฉียนหลงฮ่องเต้ แห่งราชวงศ์ชิง หน่วย "จักรโลหิต" หรือ "กิโยติน" เป็นหน่วยล่าสังหารลับที่ทางราชสำนักเลี้ยงดูไว้เพื่อภารกิจสังหารชาวฮั่นผู้ที่ต่อต้านราชวงศ์ชิงซึ่งเป็นชาวแมนจู โดยใช้กงจักรบิน ซึ่งเป็นอาวุธร้ายในการล็อกคอและตัดศีรษะของเป้าหมายคล้ายกิโยติน  เด็กหนุ่มสาวที่อยู่ในหน่วยนี้ล้วนแต่อ่านไม่ออก เขียนไม่ได้ เพราะทางราชสำนักเลี้ยงดูไว้ให้จงรักภักดีต่อราชสำนักแต่เพียงประการเดียว
สิคาล กบฏผู้ลึกลับถูก หวัง เลิ่ง หัวหน้าหน่วยจักรโลหิตจับตัวได้ สิคาลบอกเป็นปริศนาว่า หวัง เลิ่ง จะเป็นผู้ปลดชีพตนเอง ขณะที่นำส่งตัวสิคาลไปประหารชีวิต สิคาลถูกแย่งชิงตัวไปได้ และยังจับตัว มู่ เซิง สมาชิกหญิงเพียงคนเดียวของจักรโลหิตไปได้ ทางหน่วยจึงต้องออกเดินทางไปช่วย โดยที่ทางราชสำนักได้ส่ง ไห้ ตู่ ขุนนางคนสนิทของฮ่องเต้ติดตามไปด้วยเพื่อควบคุมผลงาน ซึ่งไห้ ตู่ ผู้นี้ กง เอ๋อ ขุนนางผู้เป็นผู้บังคับบัญชาหน่วยจักรโลหิตได้เตือนหวัง เลิ่งให้ต้องระมัดระวัง
หวัง เลิ่ง ได้รับรู้ว่าแท้จริงแล้วทั้งตนและไห้ ตู่ ต่างถูกราชสำนักหลอกใช้ โดยที่ทางฮ่องเต้ซึ่งต้องการจะทำให้ราชวงศ์ชิงรุ่งเรืองและได้รับการยอมรับจากสากล จึงต้องเก็บสมาชิกหน่วยจักรโลหิตไปทีละคน ๆ เพราะไม่ต้องการให้ประวัติของตนมัวหมอง อีกทั้งกำลังจะมีหน่วยปืนกลไฟ ซึ่งใช้เทคโนโลยีปืนไฟซึ่งมีอานุภาพและยิงได้ไกลกว่าจักรโลหิตมาแทนที่ โดยใช้ไห้ ตู่ เป็นผู้จัดการ ขณะที่กบฏอย่างสิคาล ยอมรับในสิ่งที่ตนเป็น แต่หวัง เลิ่งปล่อยให้รูปลักษณ์และฐานะภายนอกเป็นตัวตัดสินเสียมากกว่า
เบื้องหลังและคำวิจารณ์
The Guillotines เป็นภาพยนตร์กำลังภายในที่ใช้ทุนสร้างมหาศาลถึง 450 ล้านบาท โดยมีปีเตอร์  ชาน เป็นผู้อำนวยการสร้าง และได้หลิว เหว่ยเฉียง หรือแอนดรูว์ เลา ผู้กำกับภาพยนตร์ชื่อดัง ที่ซึ่งมีผลงานโด่ดเด่นอย่าง Infernal Affairs ในปี ค.ศ. 2002 มาทำหน้าที่เป็นผู้กำกับฯ โดยเป็นการรีเมคจากภาพยนตร์เรื่องดังในอดีต คือ The Flying Guillotines ของบริษัทชอว์บราเดอส์ อีกทั้งยังได้ออกฉายในระบบสามมิติ หรือ 3D ซึ่งใช้เวลาในการพัฒนาเทคนิคพิเศษในเรื่องนานถึงครึ่งปี  และยังได้นักแสดงระดับซูเปอร์สตาร์ในฮ่องกง ,จีนแผ่นดินใหญ่ และไต้หวันมารับบทบาทมากมาย ทั้ง หวง เสี่ยวหมิง, หร่วน จิงเทียน, หยู เหวินเล่อ และหลี่ ยู่ชุน โดยในฉากแอ๊คชั่นโลดโผนทั้งหมดต้องแสดงเอง โดยไม่ได้ใช้สตั๊นน์แมน รวมทั้งได้หวัง หยู่ อดีตนักแสดงชื่อดังในภาพยนตร์กำลังภายในชื่อดังในอดีตอย่าง One-Armed Swordsman รับบทเป็นขุนนางผู้เป็นผู้บังคับบัญชาของหน่วยจักรโลหิตด้วย
แต่ภาพยนตร์ได้รับคำวิจารณ์ว่า การตัดต่อเป็นไปอย่างขาด ๆ เกิน ๆ และฉากแอ๊คชั่นก็ยังขาดแคลน ไม่ดูสนุกตื่นเต้นเหมือนในตัวอย่าง แต่กลับเป็นภาพยนตร์ปรัชญา แฝงแนวความคิด แต่ทว่าบทภาพยนตร์กลับทำได้ถึงไม่ลึกซึ้งถึงมิติของตัวละคร และประเด็นที่เนื้อเรื่องต้องการนำเสนอ
ฤทธิ์มีดสั้น
มีดบินของลี้น้อย เป็นชุดนิยายกำลังภายในเรื่องดังอันดับต้นๆ ของโก้วเล้ง ที่เน้นอารมณ์ความรู้สึกเป็นแนวหลัก มีปรัญญาชีวิต และคำคมแฝงอยู่มากมาย โดยได้เค้าโครงจากหนังเรื่อง Gunfight at the O.K. Corral (สองสิงห์เมืองเสือ)
ชุดฤทธิ์มีดสั้นประกอบด้วยตอนย่อย 5 ตอน
โดยตามสำนวนแปลของ น.นพรัตน์ จะใช้ชื่อดังนี้
หากเป็นสำนวนของ ว. ณ เมืองลุง จะใช้ชื่อดังนี้
ส่วน มีดบินกรีดฟ้า มิได้แปลไว้
ภาคตะวันออก (ประเทศไทย)
ภาคตะวันออก เป็นภูมิภาคย่อยทางตะวันออกของประเทศไทย เดิมถือเป็นส่วนหนึ่งของภาคกลาง อยู่ติดชายฝั่งอ่าวไทยด้านตะวันออก นับเป็นอีกภูมิภาคหนึ่งที่มีความสำคัญทางเศรษฐกิจ เนื่องจากเป็นแหล่งอุตสาหกรรม ผลไม้ และอัญมณีของประเทศ
อาณาเขตติดต่อ
พื้นที่ของภาคตะวันออกมีขอบเขตจรดภูมิภาคต่าง ๆ ดังนี้
ลักษณะภูมิประเทศ
ภาคตะวันออกมีลักษณะภูมิประเทศเป็นที่ราบสูงสลับกับภูเขาลูกเตี้ยมาก มีชายฝั่งทะเลที่เรียบยาวและโค้งเว้า มีทิวเขาจันทบุรีอยู่ทางด้านชายฝั่งทะเลตะวันออก ทอดตัวไปทางด้านทิศตะวันตก จรดกับทิวเขาบรรทัด ซึ่งเป็นทิวเขาที่เป็นเส้นแบ่งเขตระหว่างประเทศไทยกับประเทศกัมพูชา และมีแม่น้ำสายสำคัญอยู่หลายสาย ที่ไหลลงสู่อ่าวไทยได้แก่ แม่น้ำระยอง แม่น้ำจันทบุรี แม่น้ำประแสร์ แม่น้ำตราด แม่น้ำบางปะกง
การแบ่งเขตการปกครอง
การแบ่งจังหวัดเป็นภูมิภาคด้วยระบบ 6 ภาค เป็นการแบ่งที่เป็นทางการโดยคณะกรรมการภูมิศาสตร์แห่งชาติ และประกาศใช้โดยราชบัณฑิตยสภา โดยภาคตะวันออกของระบบ 6 ภาคนี้ ประกอบไปด้วยเขตการปกครอง 7 จังหวัด ดังตารางข้างล่าง นอกจากนี้ ยังมีการจัดแบ่งภูมิภาคตามคณะกรรมการพัฒนาการเศรษฐกิจและสังคมแห่งชาติ กำหนดให้ภาคตะวันออกมีทั้งหมด 9 จังหวัด ประกอบด้วย 7 จังหวัดข้างต้น รวมกับจังหวัดนครนายก และจังหวัดสมุทรปราการ
ฤดูพายุไต้ฝุ่นแปซิฟิก พ.ศ. 2504
'''ฤดูพายุไต้ฝุ่นแปซิฟิก พ.ศ. 2504''' (ค.ศ. 1961) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2504
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
เทอร์เรซ เฮาส์: อโลฮ่า ฮาวาย
เทอร์เรซ เฮาส์: อโลฮ่า ฮาวาย เป็นรายการเรียลลิตีโชว์สัญชาติญี่ปุ่นในแฟรนไชส์เทอร์เรซ เฮาส์ ที่ถ่ายทำในรัฐฮาวาย เผยแพร่ทางเน็ตฟลิกซ์ในวันที่ 1 พฤศจิกายน 2016 จนถึง 29 สิงหาคม 2017 และออกอากาศทางสถานีโทรทัศน์ฟูจิตั้งแต่วันที่ 28 พฤศจิกายน 2016 จนถึง 25 กันยายน 2017 ซีรีส์นี้เป็นซีรีส์เรื่องแรกในแฟรนไชส์เทอร์เรซ เฮาส์ที่ได้ถ่ายทำในต่างประเทศ โดยจากเดิมแล้วซีรีส์นี้วางแผนถ่ายทำไว้ที่ 24 ตอน แต่ในช่วงกลางซีซัน ได้มีการขยายเพิ่มอีก 12 ตอนรวมเป็น 36 ตอน
ตอนทั้งหมด
ในซีรีส์นี้ เน็ตฟลิกซ์ได้แบ่งออกเป็น 4 ภาค ภาคละ 8 ตอนยกเว้นในภาค 4 ที่จะมีทั้งหมด 12 ตอน
เชิงอรรถ
<references group="lower-alpha" />
สาระแน โอเซกไก
สาระแน โอเซกไก (サラネア おせっかい) เป็นภาพยนตร์ไทย ออกฉายวันที่ 18 ตุลาคม พ.ศ. 2555 โดยเป็นผลงานภาพยนตร์ลำดับที่ 4 ของ ลักษ์ 666 โดยเป็นครั้งแรกที่ร่วมมือกับ เอ็ม เทอร์ตี้ไนน์ (M๓๙) กำกับโดยเกียรติศักดิ์ อุดมนาค นำแสดงโดย เกียรติศักดิ์ อุดมนาค, เริงฤทธิ์ แมคอินทอช, Penalty (Hide and Wacky), บริบูรณ์ จันทร์เรือง, ภูภูมิ พงศ์ภานุ, วรัฐฐา อิมราพร, ชรัฐฐา อิมราพร (วงเนโกะ จัมพ์) และผดุง ทรงแสง
ภาพยนตร์ทำรายได้ 39,477,785 บาท
เรืออสุรวายุภักษ์
เรืออสุรวายุภักษ์ เป็นเรือรูปสัตว์ในประเภทเรือเหล่าแสนยากร เป็นหนึ่งในเรือพระราชพิธีกระบวนพยุหยาตราชลมารค เรืออสุรวายุภักษ์ โขนเรือเป็นรูปครึ่งยักษ์ครึ่งนก มีส่วนบนเป็นยักษ์ ส่วนล่างเป็นนกองค์เป็นสีม่วง ลักษณะและขนาดของเรือใกล้เคียงกับเรืออสุรปักษี การแต่งกายของผู้ประจำเรือ นายลำนุ่งปูม สวมเสื้อเข้มขาบ โพกขลิบทอง ปัจจุบันเก็บรักษาที่พิพิธภัณฑสถานเรือพระราชพิธี คลองบางกอกน้อย
เชฟโรเลต โซนิค
เชฟโรเลต โซนิค (Chevrolet Sonic) เป็นรถยนต์ซับคอมแพ็กต์ (Sub Compact) ของเชฟโรเลต (Chevrolet) ในเครือจีเอ็ม (GM) หรือเจนเนอรัล มอเตอร์ โดยทางจีเอ็มได้พัฒนาโซนิคขึ้นมาแทนที่รถเชฟโรเลต อาวีโอ (Chevrolet Aveo) ที่ได้เลิกผลิตแล้ว ซึ่งประกอบไปด้วย รถเชฟโรเลต โซนิค แบบนอทช์แบ็ค 4 ประตู (Chevrolet Sonic NB) และ รถเชฟโรเลต โซนิค แฮทช์แบ็ค 5 ประตู (Chevrolet Sonic HB) ระบบเกียร์ที่ใช้เป็นแบบเกียร์ธรรมดา 5 สปีด และ ระบบเกียร์อัตโนมัติ 6 สปีด โครงสร้างตัวถังรถเป็นแบบ body-frame-integral หรือ BFI ที่มีความเสถียรภาพสูง ซึ่งพัฒนาโดยทีมวิศวกรของเชฟโรเลต (Chevrolet)
เชฟโรเลต โซนิค ใช้เครื่องยนต์ 1.4 ลิตร DOHC - Double Overhead Camshaft ของ จีเอ็ม รองรับการเติมน้ำมันชนิด E20 ระบบ Double CVC - Continuously-Variable Cam-phasing ช่วยเพิ่มประสิทธิภาพในการส่งกำลังของเครื่องยนต์ ระบบหัวฉีดน้ำมันแบบใหม่ และเซ็นเซอร์ตรวจสอบระดับออกซิเจน ควบคุมการจ่ายน้ำมันให้ประหยัด มีประสิทธิภาพ และลดมลภาวะ โดยเชฟโรเลต โซนิค ที่ผลิตในประเทศไทย (Thailand) มีให้เลือกทั้งหมด 3 แบบ คือ รุ่นธรรมดา LS, รุ่นกลาง LT และรุ่นออพชั่นเต็มสูบ LTZ นอกจากตลาดในประเทศไทยแล้ว ศูนย์การผลิตจีเอ็ม จังหวัดระยองยังจะเป็นศูนย์กลางการผลิตเชฟโรเลต โซนิคส่งออกจำหน่ายสู่ประเทศอินโดนีเซีย (Indonesia) ประเทศมาเลเซีย (Malaysia) และ ประเทศฟิลิปปินส์ (Philippines) อีกด้วย
เครื่องยนต์ของรถเชฟโรเลต โซนิคแบบนอทช์แบ็ค และ แบบแฮทช์แบ็ค
รุ่นรถยนต์เชฟโรเลตที่มีจำหน่ายในประเทศไทย ประกอบไปด้วย
เชฟโรเลต โซนิค นอทช์แบ็ค 4 ประตู (Chevrolet Sonic NB)
เชฟโรเลต โซนิค แฮทช์แบ็ค 5 ประตู (Chevrolet Sonic HB)
ยุติการผลิตและจำหน่าย (พ.ศ. 2563)
Chevrolet (เชฟโรเลต) หนึ่งในบริษัทในเครือ General Motors บริษัทผู้ผลิตรถยนต์จากสหรัฐอเมริกา เปิดเผยว่าพวกเขากำลังจะยุติการผลิต Chevy Sonic รถยนต์ราคาย่อมเยาของค่ายภายในปี 2020 อย่างแน่นอน
โดยสาเหตุก็เพราะ Chevy Sonic รถยนต์ขนาดเล็กที่มีทั้งแบบซีดาน และแฮทช์แบค ไม่สามารถทำการตลาดได้ในระยะหลัง โดยไตรมาสแรกของปีนี้ขายได้เพียงแค่ 4,341 คันทั่วสหรัฐฯ ถือว่าน้อยมากๆ เมื่อเทียบกับยอดขายของแบรนด์ทั้งหมด 71,247 คัน
ทั้งนี้ Sonic เป็นรถยนต์ที่มีราคาจำหน่ายย่อมเยาที่สุดของ Chevrolet ด้วยค่าตัวเริ่มต้นเพียง 16,170 เหรียญสหรัฐเท่านั้น ขณะที่ลูกค้าราว 30% มีอายุไม่ถึง 35 ปีซึ่งถือว่าเป็นคนรุ่นใหม่ แต่กระนั้นยอดขายของรถซับคอมแพ็กต์รุ่นนี้ลดลงจาก 93,518 คันในปี 2014 เหลือ 30,290 คันในปี 2017
เชฟโรเลตเปิดเผยว่า Chevy Sonic ได้กลายเป็นตลาดที่ได้เห็นความต้องการลดลงอย่างมากในช่วงไม่กี่ปีที่ผ่านมา เพราะตลาดรถยนต์ในปัจจุบันมีความสนใจในรถครอสโอเวอร์และ SUV และ บริษัท ตัดสินใจหยุดการผลิตรถยนต์คันนี้ในเดือนตุลาคม เมื่อวันที่ 20 ตุลาคม พ.ศ. 2563
โซเชียลบุ๊กมาร์ก
โซเชียลบุ๊กมาร์ก (social bookmarking) คือบริการบนเว็บที่แบ่งบันการคั่นหน้าอินเทอร์เน็ต เว็บไซต์บริการโซเชียลบุ๊กมาร์กเป็นที่นิยมในการจัดเก็บ แบ่งหมวดหมู่ แบ่งปัน และค้นหาลิงก์ด้วยเทคนิคโฟล์คโซโนมีบนอินเทอร์เน็ตหรืออินทราเน็ต
นอกจากการคั่นหน้าสำหรับหน้าเว็บแล้วบริการคั่นหน้าสำหรับเฉพาะเนื้อหาบางหัวข้อหรือเฉพาะสำหรับการจัดรูปแบบบางแบบ เช่น ฟีด หนังสือ วีดิทัศน์ รายการสินค้าและบริการ ที่ตั้งในแผนที่ สถานที่ทำเหล้าองุ่น ฯลฯ ก็สามารถพบได้ โซเชียลบุ๊กมาร์กยังเป็นส่วนหนึ่งของเว็บข่าวแบบรวมกลุ่ม
ในปัจจุบัน นอกจากจะมีการใช้โซเชียลบุ๊กมาร์กเพื่อเก็บข้อมูลที่น่าสนใจของผู้ส่งนั้นๆแล้ว โซเชียลบุ๊กมาร์กยังถูกใช้อย่างแพร่หลายในการประชาสัมพันธ์โดยเก็บเว็บไซต์ของผู้ส่งเพื่อเป็นช่องทางเชื่อมโยงไปยังเว็บไซต์ต้นทาง
ไมเคิล ไมเยอส์
ไมเคิล ไมเยอส์ (Michael Myers) เป็นตัวละครในภาพยนตร์เรื่อง Halloween เขียนบทและกำกับโดย "จอห์น คาร์เพนเตอร์" ผู้กำกับที่คลั่งไคล้ภาพยนตร์สยองขวัญมาก เนื้อเรื่อง คือ
ไมเคิล ไมเยอส์ ฆาตกรโรคจิตที่เคยก่อคดีฆ่าพี่สาวตนเองแล้วก็ถูกจับเข้าโรงพยาบาลจิตเวช แล้วหลายสิบปีต่อมา ไมเคิลก็หนีออกจากโรงพยาบาลเพื่อกลับไปยังแฮดดอนฟิลด์ อิลลินอยส์ จุดหมายก็เพื่อฆ่า และเป้าหมายก็คือ ลอรี่ สโตรด (Jamie Lee Curtis) พี่เลี้ยงเด็กสาว หรือ น้องของไมเคิล ที่ต้องมารับมือกับฆาตกรโหดแบบไม่ทันตั้งตัว
ขณะเดียวกันนั่นเอง หมอแซม ลูมิส (Donald Pleasence) จิตแพทย์ผู้ที่ติดตามดูแลอาการของไมเคิลมาตลอดและเชื่อมั่นว่าไมเคิลยังไงก็รักษาไม่หาย เลยต้องรีบเดินทางไปขัดขวางการฆาตกรรมของไมเคิลในครั้งนี้
เอ็มจีเอ็มที
เอ็มจีเอ็มที (MGMT) เป็นวงดนตรีอเมริกันจากบรู๊กลิน นิวยอร์ก ประกอบด้วยสมาชิกคือ เบน โกลด์เวสเซอร์ และแอนดรูว์ แวนไวน์การ์เดน ก่อตั้งวงที่มหาวิทยาลัยเวสเลียน และเดิมอยู่กับสังกัดแคนโทราเรเคิดส์ พวกเขาเซ็นสัญญากับค่ายโคลัมเบียเรคเคิร์ดส์/เรดอิงก์/โซนี ในปี 2006
เมื่อวันที่ 5 ตุลาคม ค.ศ. 2007 เว็บไซต์ Spin.com ยกให้เอ็มจีเอ็มที เป็น "ศิลปินแห่งวัน" เมื่อวันที่ 14 พฤศจิกายน ค.ศ. 2007 นิตยสารโรลลิงสโตนให้พวกเขาติดท็อป 10 ใน "ศิลปินที่น่าจับตามอง" ในปี 2008 วงยังติดอันดับ 9 ในการจัด 10 อันดับของดนตรีแห่งปี 2008 ของบีบีซี พวกเขายังติดในรายชื่อที่ยอดเยี่ยมที่สุดแห่งปี 2008 ในรายชื่อศิลปินหน้าใหม่ที่ถูกเล่นบ่อยที่สุดในปี 2008 ของ Last.fm
อัลบั้มแรกของพวกเขาที่ชื่อชุด Oracular Spectacular เปิดตัวในอันดับ 12 ของยูเคอัลบั้มชาร์ต และติดอันดับ 6 บนออสเตรเลียนแอเรียชาร์ต และติดอันดับ 1 บนบิลบอร์ดท็อปฮิตซีกเกอร์สชาร์ต และยังติดอันดับ 18 ของอัลบั้มที่ยอดเยี่ยมที่สุดในทศวรรษของนิตยสารโรลลิงสโตน และยังได้ขนานนามว่าเป็นอัลบั้มที่ดีที่สุดในปี 2008 ของเอ็นเอ็มอี พวกเขายังมีเพลงติดในทริปเปิลเจฮอตเทสต์ 100 ของออสเตรเลียในปี 2008 อย่าง "Electric Feel" ที่อันดับ 2 "Kids" ที่อันดับ 5 และ "Time to Pretend" ที่อันดับ 18
เอ็มจีเอ็มทียังได้รับการเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และเพลง "Kids" ได้รับการเสนอชื่อเข้าชิงในสาขาเพลงป็อปยอดเยี่ยมโดยคู่ดูโอหรือกลุ่ม ถือว่าได้รับการเสนอชื่อเข้าชิงรางวัลแกรมมี่ครั้งแรกของวง และในปี 2009 รีมิกซ์โดยจัสทิซของเพลง "Electric Feel" ได้รับรางวัลแกรมมี่สาขาเพลงริมิกซ์ยอดเยี่ยม ที่ไม่ใช่เพลงคลาสสิก
อัลบั้มต่อมาของวง Congratulations ออกขายวันที่ 13 เมษายน ค.ศ. 2010 แต่อัลบั้มหลุดออกมาทางเว็บเมื่อวันที่ 19 มีนาคม ด้วยเหตุนี้วงจึงนำเพลงทั้งหมดให้ฟังในรูปแบบสตรีมทางเว็บไซต์อย่างเป็นทางการของวง
ไซเบอร์ฟอร์มูล่า
ไซเบอร์ฟอร์มูล่า (Future GPX Cyber Formula) เป็นภาพยนตร์การ์ตูนญี่ปุ่นแนวการแข่งรถ เป็นเรื่องราวเกี่ยวกับ การแข่งรถในยุคอนาคต ไซเบอร์ฟอร์มูล่า ซึ่งเป็นรถยนต์ประดิษฐ์ที่มีสมองกล และการทำตามความฝันของพ่อและเด็กหนุ่มเพื่อที่จะเป็นแชมป์ของไซเบอร์ฟอร์มูล่า
เนื้อเรื่องย่อ
ทีมสุโง อาสึราดะ ทีมไซเบอร์ฟอร์มูล่าเล็กๆที่ไม่ได้มีชื่อเสียงอะไร กำลังเฝ้ารอยานพาหนะคันใหม่ "Asurada G.S.X." เพื่อที่จะใช้ลงแข่งรอบจับเวลา มิเช่นนั้นก็มิอาจจะเอาชนะทีมอื่นในการแข่งครั้งนี้เพื่อชิงใบอนุญาตสำหรับเข้าแข่งระดับโลกได้ แต่เนื่องจากว่าอาสึราดะนั้นมีระบบสมองกลที่ใกล้เคียงกับมนุษย์มาก ทำให้มีผู้ก่อการร้ายจ้องจะขโมยไปเพื่อพัฒนาเป็นอาวุธสงคราม และไล่ล่าที่จะแย่งชิงมัน ด้วยเหตุสุดวิสัย "คาซามิ ฮายาโตะ" เด็กหนุ่มวัย 14 ปี ผู้ตั้งมั่นจะเป็นนักแข่งรถจักรยานยนต์มืออาชีพ ได้รับการขอร้องให้ขับอาสึราดะมาส่งที่สนามแข่งให้ได้ก่อนที่จะถูกแย่งชิงไป โดยหารู้ไม่ว่าอาสึราดะมีระบบลงทะเบียนนักแข่ง ทำให้นักแข่งตัวจริงของทีมไม่สามารถลงแข่งได้ ฮายาโตะจึงตัดสินใจขับอาสึราดะเข้าแข่งแทน ในฐานะนักแข่งไซเบอร์ฟอร์มูล่าที่อายุน้อยที่สุด
อนิเมะ
ไซเบอร์ฟอร์มูล่า เป็นการ์ตูนที่มีเฉพาะในรูปแบบอนิเมะ หรือเรียกกันโดยทั่วไปว่า ออริจินอลอนิเมะ ไม่มีมัะงะหรือนิยายใดๆเป็นต้นฉบับมาก่อน โดยเรื่องไซเบอร์ฟอร์มูล่านี้ มีอนิเมะอยู่ด้วยกัน 6 ภาค ฉายทางโทรทัศน์ 1 ภาค และเป็นโอวีเออีก 5 ภาค ได้แก่
Future GPX Cyber Formula
Future GPX Cyber Formula เป็นภาคแรกที่ฉายทางโทรทัศน์ เนื้อเรื่องจะเน้นไปที่คาซามิ ฮายาโตะ กับการเดินตามเส้นทางฝันในการเป็นนักแข่งไซเบอร์ฟอร์มูล่าด้วยวัยเพียง 14 ปี และการพัฒนาการทางด้านฝีมือ นิสัยของตัวฮายาโตะเอง ในตอนจบ ฮายาโตะได้เป็นแชมป์เปี้ยนของไซเบอร์ฟอร์มูล่าที่อายุน้อยที่สุด ในการชิงแชมป์โลกครั้งที่ 10
Future GPX Cyber Formula Double One
Future GPX Cyber Formula Double One เป็นภาคต่อของภาคแรก เป็นเนื้อหาต่อเนื่องของการปกป้องตำแหน่งแชมป์ในการแข่งขันไซเบอร์ฟอร์มูล่าระดับโลกครั้งที่ 11 และต้องพบกับคู่แข่งที่น่ากลัวซึ่งเป็นพี่ชายของอาสึกะที่เขารักนั่นเอง ในตอนจบ ฮายาโตะสามารถปกป้องตำแหน่งแชมป์เปี้ยนไว้ได้ ทำให้เขาเป็นแชมป์ 2 สมัย
Future GPX Cyber Formula Zero
Future GPX Cyber Formula Zero เป็นภาคต่อของภาค Double One ในระหว่างการแข่งขันไซเบอร์ฟอร์มูล่าระดับโลกครั้งที่ 12 ฮายาโตะได้ค้นพบสิ่งที่เรียกว่า "มิติ 0" ซึ่งทำให้ประสาทสัมผัสของผู้ขับสูงกว่าคนทั่วไป และสามารถมองเห็นเหตุการณ์ในอนาคต และอ่านใจนักแข่งอื่นได้ แต่เพราะความตื่นตกใจ ทำให้เขาพลาดจนเกิดอุบัติเหตุจนต้องทำกายภาพบำบัด เขาจึงตัดสินใจที่จะเลิกเป็นนักแข่งไซเบอร์ฟอร์มูล่า และขอหมั้นหมายกับอาสึกะ ในภาคนี้จะเน้นเนื้อเรื่องไปที่ความสัมพันธ์ระหว่างอาสึกะและฮายาโตะ ในตอนจบ ฮายาโตะได้ช่วยเฮนรี่ทำแต้ม จนเฮนรี่ได้ตำแหน่งแชมป์เปี้ยนของไซเบอร์ฟอร์มูล่าในการชิงแชมป์โลกครั้งที่ 13
Future GPX Cyber Formula EARLYDAYS RENEWAL
Future GPX Cyber Formula EARLYDAYS RENEWAL เป็นภาคต่อของภาค Zero และวางแผนไว้ว่าจะเป็นภาคสุดท้าย แต่มีการเปลี่ยนแปลงในภายหลัง โดยมีภาค SAGA กับ SIN มาแทน ทำให้ภาคนี้ไม่มีการวางจำหน่าย เพียงแต่เคยออกอากาศในโทรทัศน์เพียงครั้งเดียวเท่านั้น เป็นการนำเนื้อหา 3 ภาคแรกมาเรียบเรียงแล้วเล่าใหม่ แล้วเพิ่มเนื้อหาการแต่งงานในตอนจบระหว่างฮายาโตะและอาสึกะเข้าไป
Future GPX Cyber Formula SIN
เป็นเรื่องราวของ “คางะ” คู่แข่งตลอดกาลอีกคนของฮายาโตะต้องมาเจอกันอีกครั้งในปี 2022มาเพื่อตัดสินกันเพื่อชิงความเป็นหนึ่ง ด้วยรถแข่งปีศาจOgre AN-21 โดยจะเป็นบทสรุปเรื่องราวของจักรวาลไซเบอร์ฟอร์มูล่าทั้งหมด ซึ่งเป็นการต่อสู้ของAI ของรถทั้ง 2 คันที่ฉลาดพอกันโดยการแข่งสุดท้ายของภาค Sin ระบบ AI ทั้งสองคัน คำนวณว่าสามารถใช้ Boost ได้อีกแค่ 2 ครั้งเท่านั้น ซึ่งในโค้งสุดท้าย AI ของ Ogre AN-21 ได้หลอกคางะให้เปิด Booster เร่งความเร็วจนเครื่องระเบิด แต่ก็เข้าเส้นชัยเอาชนะไปได้ ซึ่งทั้งหมดนี้ เป็นการเสียสละของAI ที่ทำเพื่อชัยชนะของคางะนั่นเอง
เนินความโน้มถ่วง
ความชันของเนินความโน้มถ่วงนั้นเป็นภาพลวงตา แม้จะมีการอ้างบ่อยครั้งว่าเนินเหล่านี้เกิดจากพลังแม่เหล็กหรืออำนาจเหนือธรรมชาติ แต่ปัจจัยที่สำคัญที่สุดที่ก่อให้เกิดภาพลวงตาคือเส้นขอบฟ้าถูกบดบังเกือบหรือทั้งหมด นอกจากนี้วัตถุที่ผู้สังเกตใช้ตัดสินความตั้งฉากกับพื้นอย่างต้นไม้อาจเอน ส่งผลให้การรับรู้ความชันผิดพลาด
ปรากฏการณ์ตรงข้ามกับเนินความโน้มถ่วงคือ false flat ซึ่งเป็นทางขึ้นเนินที่เหมือนทางเรียบในการแข่งขันจักรยาน
พาราพาราพาราไดซ์
"ParaParaParadise" เป็นเกมเต้นแนว ปาราปารา ที่บริษัท โคนามิ วางจำหน่ายในรูปแบบ Arcade ในปี ค.ศ.2000 โดยได้ชื่อมาจากวิดีโอสอนเต้น ปาราปารา ที่มีชื่อเดียวกัน โดย PARAPARA ALLSTARS ซึ่งเกมนี้เป็นหนึ่งใน BEMANI series
ที่เกาหลีใต้ วางจำหน่ายโดยเปลี่ยนชื่อเป็น "ParaParaDancing" และเพิ่มเพลงของไอด้อลเกาหลีใต้แบบยูโรบีตฉบับหลายเพลง
ประวัติ
โครงสร้างของตัวเครื่องเป็นเวทีรูป 8 เหลี่ยม ด้านหน้ามีหน้าจออยู่
ด้านหน้าเวลาในมุม 180 องศา จะมีเซ็นเซอร์อยู่ทุกๆ 45 องศา รวม 5 จุด เซ็นเซอร์นี้ใช้ตัดสินการเคลื่อนไหวแขน
หน้าจอด้านหน้าจะแสดงลูกศรที่เกี่ยวข้องโดยตรงกับเนื้อหาของเกม ใต้หน้าจอมีปุ่มซ้าย-ขวา และปุ่มสตาร์ทสำหรับเลือก ด้านข้างมีหน้าจอรองแสดงท่าเต้นที่สอนโดย PARAPARA ALLSTARS (จนถึง v1.1 มีเพลงที่ไม่ได้เต้นโดย PARAPARA ALLSTARS แต่ 1stMIX Plus เป็นต้นไป เปลี่ยนเป็น PARAPARA ALLSTARS ทั้งหมด))
ส่วนแบบ PlayStation 2 จำเป็นต้องมีคอนโทรลเลอร์เฉพาะหรือให้อนาล็อกคอนโทรลเลอร์แทน ซึ่งคอนโทรลเลอร์เฉพาะจะมีเซ็นเซอร์ 5 ชิ้น ซึ่งต่างจากแบบ Arcade เพียงแค่ต้องวางเรียงบนพื้น กรณีที่ใช้อนาล็อกคอนโทรลเลอร์ จะเป็นการควบคุมแท่งอนาล็อกให้เหมือนการเคลื่อนไหวของแขน
รายชื่อเพลง
เพลงที่บรรจุไว้ ประกอบด้วยเพลงจาก SUPER EUROBEAT และ เพลงของโคนามิ ซึ่งเพลงของโคนามิก็มีที่ remix จากเพลงที่เคยมีใน BEMANI series โดยเฉพาะอย่างยิ่ง "CAN'T STOP FALLIN' IN LOVE -super euro version-" ซึ่งเป็นท่าเต้นโดย PARAPARA ALLSTARS ได้ถูกนำไปบรรจุไว้ตามแบบดั้งเดิมในเกม Dance Evolution ที่วางจำหน่ายใน Xbox 360 ในปี ค.ศ.2010 (และได้บรรจุลงใน Dance Evolution ARCADE ที่ย้ายลงในเครื่อง Arcade)
ลิงจมูกเชิด
ลิงจมูกเชิด หรือ ค่างจมูกเชิด (snub-nosed monkey; 金丝猴) เป็นสกุลของสัตว์เลี้ยงลูกด้วยนมสกุลหนึ่ง ในอันดับวานร (Primates) ในวงศ์ลิงโลกเก่า (Cercopithecidae) ใช้ชื่อสกุลว่า Rhinopithecus
จัดเป็นค่าง (Colobinae) สกุลหนึ่ง กระจายพันธุ์ในป่าทึบบนภูเขาสูงกว่าระดับน้ำทะเลหลายพันเมตร ในแถบตอนเหนือของมณฑลยูนนาน ประเทศจีน จนถึงตอนล่างของจีนที่ติดต่อกับพรมแดนประเทศอื่น ๆ เช่น รัฐกะชีนของพม่า, เวียดนาม เป็นต้น
ลิงจมูกเชิดมีลักษณะเด่นโดยทั่วไป คือ ไม่มีกระดูกดั้งจมูก และรูจมูกเชิดขึ้นด้านบน อันเป็นที่มาของชื่อเรียก จัดเป็นลิงที่มีขนาดใหญ่พอสมควร เพราะโตเต็มที่ อาจมีขนาดใหญ่ได้ถึง 51–83 เซนติเมตร ความยาวหาง 55–97 เซนติเมตร ตัวผู้และตัวเมียมีลักษณะคล้ายคลึงกันมาก แต่ตัวผู้จะมีขนาดใหญ่กว่ากันถึงครึ่งเท่าตัว มีพฤติกรรมอาศัยอยู่รวมกันเป็นฝูงใหญ่ กินใบไม้และดอกไม้ต่าง ๆ เป็นอาหาร โดยสามารถที่จะกินพืชชนิดต่าง ๆ ได้ถึง 60 ชนิด
ปัจจุบัน พบทั้งหมด 5 ชนิด โดยชนิดที่พบล่าสุดพบในประเทศพม่า ทุกชนิดเป็นสัตว์ที่อยู่ในสภาพใกล้สูญพันธุ์และใกล้สูญพันธุ์อย่างวิกฤต โดยเฉพาะชนิดที่พบในประเทศจีน มีจำนวนประชากรในธรรมชาติไม่เกิน 2,000 ตัว
ท่าอากาศยานนานาชาติฟูนาฟูตี
ประวัติ
ท่าอากาศยานนานาชาติฟูนาฟูตีสร้างโดยกองทัพสหรัฐใน ค.ศ. 1943 ระหว่างสงครามโลกครั้งที่ 2 สนามบินทางทหารแห่งนี้ประกอบด้วยทางขึ้นลงของเครื่องบิน หอบังคับการและสิ่งอำนวยความสะดวกอื่น โดยมีการต่อสายเคเบิลเพื่อเชื่อมต่อระหว่างสนามบินกับสถานีวิทยุที่เตปูกา อาคารบัญชาการและบังเกอร์ปัจจุบันตั้งอยู่ที่บ้านของเตอาไง อาเปลู
ในช่วงกลาง ต.ศ. 1944 การสู้รบขยับไปทางพื้นที่ตอนเหนือมุ่งสู่ญี่ปุ่น ดังนั้นกองทัพสหรัฐเริ่มถอนตัว ในช่วงที่สงครามแปซิฟิกจบลงใน ค.ศ. 1945 กองกำลังและอุปกรณ์ได้ออกจากพื้นที่เกือบทั้งหมด หลังสงครามสนามบินทางการทหารจึงได้รับการพัฒนาให้เป็นสนามบินพาณิชย์
สิ่งปลูกสร้าง
แต่เดิมรันเวย์สร้างด้วยหินปะการังบด กรวดปะการังและวางพื้นผิวด้วยยางมะตอย จากนั้นใน ค.ศ. 1992 จึงมีการถมพื้นผิวเพิ่มเติม เพื่อให้รองรับเครื่องบินที่บินลงหนัก 50 ตันได้ อย่างไรก็ตามสภาพพื้นผิวและฐานรันเวย์เสื่อมสภาพลงจากน้ำและการขาดการซ่อมบำรุง อย่างไรก็ตามมีการวางพื้นผิวใหม่อีกครั้งใน ค.ศ. 2015
การเสื่อมสภาพของรันเวย์เครื่องบินมีสาเหตุจากระดับความสูงที่ต่ำของอะทอลล์ และสภาพพื้นที่ที่เคยเป็นพื้นที่ชายเลนมาก่อน รวมไปถึงหินปะการังที่เป็นฐานมักถูกน้ำทะเลซึมผ่านได้ ซึ่งนั่นทำให้น้ำทะเลเข้าท่วมรันเวย์ในช่วงที่น้ำเกิดได้
ใน ค.ศ. 2011 ธนาคารโลกและรัฐบาลตูวาลูตกลงที่จะเริ่มโครงการลงทุนการบินตูวาลู (Tuvalu Aviation Investment Project, TvAIP) เพื่อพัฒนามาตรการความปลอดภัยและกำกับดูแลการขนส่งทางอากาศนานาชาติ รวมถึงโครงสร้างที่จำเป็นสำหรับท่าอากาศยานนานาชาติฟูนาฟูตี ในเดือนพฤศจิกายน ค.ศ. 2013 ธนาคารโลกได้อนุมัติเงินจำนวน $6.06 ล้านสำหรับ TvAIP นอกจากนี้ธนาคารโลกยังจัดสรรเงินเพิ่มเติมให้ใน ค.ศ. 2017 อีกด้วย TvAIP เป็นโครงการที่มีเป้าหมายจะพัฒนารันเวย์ให้ผ่านเกณฑ์ขั้นต่ำ PCN (pavement classification number) 18 เพื่อให้สามารถรองรับเที่ยวบินฉุกเฉิน นอกจากนี้ TvAIP ยังมีส่วนเกี่ยวข้องในการพัฒนาเครื่องช่วยนำทางและการรักษาความปลอดภัยต่าง ๆ เพื่อให้ผ่านเกณฑ์ขององค์การการบินพลเรือนระหว่างประเทศ
ท่าอาศยานนี้มีความแปลกกว่าที่อื่น ชาวตูวาลูจะใช้พื้นที่ท่าอากาศยานทำกิจกรรมทางกีฬาและสังคมเมื่อไม่มีเครื่องบินเข้า เนื่องด้วยพื้นที่บนเกาะมีอยู่จำกัด เมื่อมีเครื่องบินลงจอด จะมีเสียงไซเรนแจ้งเตือนเพื่อให้ประชาชนออกจากพื้นที่ ด้วยเหตุนี้จึงมีข้อเสนอให้ติดตั้งรั้วเพื่อเพิ่มความปลอดภัยให้กับท่าอากาศยาน
เรือเสือทยานชล
เรือเสือทยานชล เป็นเรือประตูหน้าในประเภทเรือพิฆาต เป็นหนึ่งในเรือพระราชพิธีกระบวนพยุหยาตราชลมารค หัว เรือทำเป็นรูปหัวเสือ มีคฤห์สำหรับอำมาตย์ฝ่ายทหารนั่ง เป็นเรือรบที่อยู่ในริ้วที่ ๒ และริ้วที่ ๔ ถัดจากเรือประตูหน้าเข้ามาในกระบวน มีปืนจ่ารงตั้งที่หัวเรือ เรือพิฆาต ทั้ง ๒ ลำนี้ จะแล่นส่ายโดยเรือเสือทยานชลแล่นส่ายนอกด้านขวา และเรือคำรณสินธุ์แล่นส่ายนอกด้านซ้าย การแต่งกายของผู้ประจำเรือ นายละนุ่งปูม สวมเสื้อเข้มขาบ โพกขลิบทอง
โกสต์แล็บ..ฉีกกฎทดลองผี
โกสต์แล็บ..ฉีกกฎทดลองผี (GHOST LAB) เป็นเว็บภาพยนตร์ไทยแนวสยองขวัญเชิงวิทยาศาสตร์ กำกับโดย ปวีณ ภูริจิตปัญญา ผลิตโดยจีดีเอช ห้าห้าเก้า และจอกว้าง ฟิล์ม ภายใต้การควบคุมการผลิตโดย เน็ตฟลิกซ์ นำแสดงโดย ธนภพ ลีรัตนขจร พาริส อินทรโกมาลย์สุต ณัฏฐณิชา ดังวัธนาวณิชย์ มีกำหนดเผยแพร่อย่างเป็นทางการบนเน็ตฟลิกซ์ทั่วโลก ในวันที่ 26 พฤษภาคม พ.ศ. 2564 ถือเป็นภาพยนตร์ไทยเรื่องที่สองที่ได้ฉายบนเน็ตฟลิกซ์ในฐานะภาพยนตร์ต้นฉบับของเน็ตฟลิกซ์ (Netflix Original Movies) ต่อจาก บีเอ็นเคโฟร์ตีเอต: วันเทก และยังถือเป็นภาพยนตร์ไทยเรื่องแรกที่ถ่ายทำด้วยเทคโนโลยี HDR ตามมาตรฐานของเน็ตฟลิกซ์และดอลบี วิชั่นตลอดทั้งเรื่อง
เรื่องย่อ
“คุณเชื่อในโลกหลังความตายไหม”
หลังจากเห็น “ผี” ตัวเป็นๆ ด้วยกันครั้งแรก กล้าและวี แพทย์หนุ่มคู่หูตัดสินใจร่วมกันทำการทดลองเพื่อหาทางพิสูจน์ว่า “โลกหลังความตาย” มีจริง และในการค้นหาทฤษฎีควบคุมการปรากฏตัวของผี พวกเขาต้องออกตามล่าวิญญาณมาเป็น “ผู้ร่วมทดลอง” ด้วยความเชื่อมั่นว่า พวกเขาจะเป็นบุคคลกลุ่มแรกของโลกที่พิสูจน์ทางวิทยาศาสตร์ ได้ว่า “ผีมีจริง” โดยหารู้ไม่ว่าคำตอบที่ตามหานั้น มาพร้อมกับหายนะที่ไม่คาดคิด
งานสร้าง
แนวคิดภาพยนตร์เรื่องนี้ริเริ่มขึ้นตั้งแต่สมัยบริษัทยังเป็นจีทีเอช โดย จิระ มะลิกุล ได้จัดค่ายการประชุมเชิงปฏิบัติการ โดยให้ผู้กำกับทั้งหมดของจีทีเอชเข้าร่วมประชุมและจับคู่กันคิดโครงเรื่องภาพยนตร์ให้ได้คู่ละหนึ่งเรื่อง ซึ่งตัวของปวีณ ได้จับคู่กับ นวพล ธำรงรัตนฤทธิ์ เดิมทีทั้งคู่มีความชอบที่คล้าย ๆ กันอยู่แล้ว คือชอบแนววิทยาศาสตร์และแนวสยองขวัญ แต่ก็ยังคิดไม่ออกว่าจะทำภาพยนตร์เรื่องอะไร จนกระทั่งในคืนนั้นเกิดข่าวลือว่าห้องพักของ ภาคภูมิ วงศ์ภูมิ มีผีอาศัยอยู่ และทำให้ภาคภูมิต้องขอแลกห้องกับผู้กำกับคนอื่น ปวีณและนวพลจึงเกิดความสงสัยว่าในห้องมีผีจริงหรือไม่ และการหาความจริงในเรื่องนี้จึงต้องมีการทดลอง สิ่งที่เกิดขึ้นในค่ายวันนั้น ทำให้ปวีณและนวพลเลือกนำเสนอโครงเรื่องภาพยนตร์สยองขวัญกึ่งวิทยาศาสตร์ โดยที่มีตัวเอกสองคนร่วมทดลองหาความจริงถึงเรื่องผี และโลกหลังความตาย และได้รับคัดเลือกให้เป็นหนึ่งในโครงเรื่องที่จะถูกนำไปทำเป็นภาพยนตร์ต่อไป
จนกระทั่งใน พ.ศ. 2562 จีดีเอช ห้าห้าเก้า ต้องการโครงเรื่องเพื่อพัฒนาเป็นภาพยนตร์เรื่องใหม่ เนื่องจากภาพยนตร์ที่เตรียมไว้ได้หมดสต็อก และบริษัทกำลังอยู่ในระหว่างการดำเนินการถ่ายทำละครฉลาดเกมส์โกงซึ่งจะแล้วเสร็จในช่วงต้นปี พ.ศ. 2563 ปวีณและนวพลจึงได้เสนอให้ จีดีเอช หยิบโครงเรื่องนี้ขึ้นมาทำเป็นภาพยนตร์ และก็เห็นว่ามีความเป็นไปได้ จึงริเริ่มพัฒนาภาพยนตร์เรื่องนี้ขึ้นตั้งแต่ปี พ.ศ. 2563 แต่แล้วด้วยสถานการณ์ของโรคโควิด-19 ทำให้แผนงานของภาพยนตร์เรื่องนี้ถูกเลื่อนจากปี พ.ศ. 2563 เป็น พ.ศ. 2564 จนกระทั่งจีดีเอชเห็นแนวโน้มว่าสถานการณ์ไม่ดีขึ้น จีดีเอช จึงได้เปลี่ยนแผนจากนำภาพยนตร์เข้าฉายในโรงภาพยนตร์ เป็นการฉายภาพยนตร์ออนไลน์ทีเดียวทั่วโลก บริษัทฯ จึงได้เสนอขายภาพยนตร์ให้ เน็ตฟลิกซ์ นำไปจัดจำหน่าย ซึ่งหลังจากธุรกรรมแล้วเสร็จ เน็ตฟลิกซ์ จึงได้เข้ามากำหนดมาตรฐานการสร้างภาพยนตร์เพิ่มเติม โดยขอให้ถ่ายทำภาพยนตร์ในระบบดอลบี วิชั่นและมาตรฐาน HDR 10+ ตลอดทั้งเรื่อง รวมถึงการมิกซ์เสียงก็ได้ขอให้มีการมิกซ์ในระบบ 5.1 เพื่อให้ภาพยนตร์มีคุณภาพทัดเทียมกับภาพยนตร์เน็ตฟลิกซ์จากผู้ผลิตต่างประเทศ ซึ่งระหว่างกระบวนการตัดต่อในช่วงสุดท้ายนี้ เน็ตฟลิกซ์ ได้หยิบนำเอาบทภาพยนตร์ไปแปลเป็นภาษาต่าง ๆ เพื่อทำการพากย์เสียงในภาษาอื่น ๆ เพิ่มเติมภายใต้สตูดิโอของเน็ตฟลิกซ์ เพื่อเตรียมที่จะปล่อยฉายพร้อมกันทั่วโลกในเดือนพฤษภาคมด้วยเช่นกัน
เพลงประกอบภาพยนตร์
เพลงประกอบภาพยนตร์เรื่องนี้ ปวีณ ได้ติดต่อให้ ปิยทัศน์ เหมสถาปัตย์ หรือ Bill Hemstapat ผู้กำกับเสียงของโซนี่ อินเตอร์แอ็กทีฟ เอนเตอร์เทนเมนต์ มาร่วมทำเพลงประกอบให้ทั้งเรื่อง เพื่อให้เพลงประกอบมีความน่าค้นหาตามเนื้อหาหลักของภาพยนตร์
การประชาสัมพันธ์และการออกฉาย
ภาพยนตร์เรื่องนี้มีการเปิดตัวอย่างเป็นทางการครั้งแรกในงานแถลงข่าว GDH Xtraordinary 2021 Line-up เมื่อวันที่ 23 กันยายน พ.ศ. 2563 ณ พารากอนซีนีเพล็กซ์ ศูนย์การค้าสยามพารากอน โดยอธิบายเส้นเรื่องหลักของภาพยนตร์ว่าจะเกี่ยวข้องกับการทดลองเชิงวิทยาศาสตร์ มากกว่าเป็นภาพยนตร์สยองขวัญ
เดิมที โกสต์แล็บ..ฉีกกฎทดลองผี มีกำหนดเข้าฉายในโรงภาพยนตร์ในประเทศไทยในปี พ.ศ. 2563 แต่ถูกเลื่อนแผนงานมายังปี พ.ศ. 2564 จากเหตุการระบาดทั่วของโควิด-19 ในประเทศไทย และถูกเลื่อนแผนงานอีกครั้งจากการระบาดระลอกที่สองและระลอกที่สาม จนในที่สุดภาพยนตร์จึงถูกเน็ตฟลิกซ์ภูมิภาคเอเชียตะวันออกเฉียงใต้ซื้อลิขสิทธิ์ไปเผยแพร่ทั่วโลกในเวลาต่อมา โดยมีงานแถลงข่าวและงานเปิดตัวภาพยนตร์เมื่อวันที่ 26 พฤษภาคม พ.ศ. 2564 เวลา 19.00 น. ก่อนเปิดให้รับชมภาพยนตร์อย่างเป็นทางการในเวลา 20.00 น. ของวันเดียวกัน
หลังจากมีการออกฉายได้มีการวิพากษ์วิจารณ์ในด้านลบเรื่องการแสดง บทที่สามารถเดาได้ง่าย การจบที่ไม่สมเหตุสมผล และ CGI ที่ไม่ค่อยสมจริง หลังจากเผยแพร่แล้วได้คะแนนที่เว็บไซต์ Rotten Tomatoes เพียง 20% ของคะแนนผู้ชม และต่ำกว่า 5.5 ในเว็บไซต์ IMdB ถือว่าเป็นภาพยนตร์ที่ได้รับผลวิจารณ์แย่ที่สุดแห่งปีของภาพยนตร์ค่าย GDH
มหาวิทยาลัยสาวิตรีพาอีฟูเลปุเณ
มหาวิทยาลัยสาวิตรีพาอีฟูเลปุเณ (Savitribai Phule Pune University; SPPU) หรือชื่อเดิม มหาวิทยาลัยปุเณ (University of Pune) หรือ มหาวิทยาลัยปูณา (University of Poona) เป็นมหาวิทยาลัยรัฐบาลชนิดคอลเลกิเอจประจำรัฐมหาราษฏระ ตั้งอยู่ในเมืองปุเณ ก่อตั้งในปี 1949 มีพื้นที่วิทยาเขตขนาด 411 acre ประกอบด้วย 43 หน่วยงานทางวิชาการ ชื่อของมหาวิทยาลัยตั้งตามสาวิตรีพาอี ฟูเล รักปฏิรูปสังคมชาวอินเดียในยุคศตวรรษที่ 19 ผู้มีบทบาทมากในการสนับสนุนพลังสตรีผ่านการศึกษา คณะ สถาบัน และวิทยาลัยภายใต้มหาวิทยาลัยมีวิทยาเขตกระจายอยู่ในอำเภอปุเณ, อะห์เมดนคร และนาศิก
ในปี 2018 มหาวิทยาลัยอยู่อันดับที่ 7 ของประเทศโดยการจัดอันดับของอุดมศึกษาไทมส์
รีโอแกรนด์
แม่น้ำรีโอแกรนด์ (Rio Grande) หรือ รีโอบราโบ (Río Bravo) จากชื่อเต็ม รีโอบราโบเดลนอร์เต (Río Bravo del Norte) ตามที่เรียกกันในประเทศเม็กซิโก เป็นแม่น้ำที่กั้นพรมแดนระหว่างรัฐเท็กซัสของสหรัฐอเมริกา กับรัฐชิวาวา รัฐโกอาวิลา รัฐนวยโบเลออน และรัฐตาเมาลิปัสของเม็กซิโก มีความยาวทั้งสิ้น 3,034 กิโลเมตร หรือ 1,885 ไมล์ นับว่าเป็นแม่น้ำที่มีความยาวเป็นอันดับ 4 ในสหรัฐอเมริกา
น้ำ
รีโอแกรนด์มีต้นน้ำในอุทยานแห่งชาติรีโอแกรนด์ในรัฐโคโลราโด โดยเป็นการรวมตัวของสายน้ำเล็กหลายสายที่ตีนเขาแคนบี (Canby Mountain) จากนั้นแม่น้ำจะไหลผ่านหุบเขาแซนลูอิส (San Luis Valley) และมุ่งหน้าลงใต้เข้าสู่รัฐนิวเม็กซิโก ผ่านเมืองแอลบูเคอร์คีและลัสกรูเซส จากนั้นจะไหลเข้ารัฐเท็กซัสผ่านเมืองเอลแพโซ ซึ่งจากจุดนี้เป็นรต้นไป แม่น้ำจะกลายเป็นพรมแดนระหว่างสหรัฐอเมริกากับเม็กซิโก โดยรีโอแกรนด์จะมีแม่น้ำสาขาหลัก คือ แม่น้ำกอนโชส (Rio Conchos) ซึ่งไหลมาบรรจบกันที่เมืองโอคีนากา ในรัฐชิวาวา สำหรับแม่น้ำสาขาอื่น ได้แก่ แม่น้ำเพคอส (Pecos) และแม่น้ำเดวิลส์ (Devils) ซึ่งจะไหลมาบรรจบกับรีโอแกรนด์บริเวณเขื่อนอะมิสแทด (Amistad) แม้ว่ารีโอแกรนด์จะมีความยาวมาก แต่ก็ไม่สามารถใช้สำหรับการเดินเรือมหาสมุทรหรือเรือเล็กอื่น ๆ ได้ เนื่องจากแม่น้ำมีปริมาณน้ำที่น้อยมาก กล่าวคือ มีปริมาณเพียง 1 ใน 20 ของแม่น้ำโคโลราโด และ 1 ใน 100 ของแม่น้ำมิสซิสซิปปีเท่านั้น
นวีมุมไบ
พื้นที่นี้เสนอขึ้นพัฒนาเป็นนครใหม่ในปี 1971 เพื่อเป็นนครวางผังใหม่ให้กับมุมไบ โดยรัฐบาลรัฐมหาราษฏระ องค์การรัฐบาล CIDCO จัดตั้งขึ้นใหม่เพื่อดูแล บริหาร และพัฒนานครนวีมุมไบขึ้นใหม่ นวีมุมไบมีพื้นที่อยู่ในสองอำเภอ ได้แก่ฐาเณ และ รายคท นวีมุมไบได้รับการจัดอันดับเป็นนครที่สะอาดที่สุดอันดับสามจาก 73 นคร โดยกระทรวงพัฒนานคร (MoUD) ส่วนหนึ่งของสวัฉภารตอภิยัน
ดรีมเกิร์ลส
ดรีมเกิร์ลส (Dreamgirls) คือภาพยนตร์เพลง ของชาวอเมริกันในปี พ.ศ. 2549 กำกับการแสดงโดย Bill Condon และผลิตโดย DreamWorks Pictures และ Paramount Pictures ภาพยนตร์เรื่องนี้เข้าฉายพร้อมกันทั่วโลกในวันที่ 25 ธันวาคม พ.ศ. 2549 แต่ก็ได้เริ่มเข้าฉายในบางที่ก่อนโดยเริ่มตั้งแต่วันที่ 15 ธันวาคม พ.ศ. 2549 ส่วนดีวีดีหรือซีดีในรูปแบบอื่นๆได้ออกจำหน่ายในวันที่ 1 พฤษภาคม พ.ศ. 2550 ดรีมเกิร์ลส ได้รับ 3 รางวัลในงานประกาศผลรางวัลลูกโลกทองคำ ครั้งที่ 64 ในปี พ.ศ. 2550 ซึ่งรวมไปถึงรางวัลภาพยนตร์ยอดเยี่ยม ประเภทภาพยนตร์เพลงหรือตลกด้วย และยังได้รับรางวัลออสการ์ 2 รางวัลที่งานประกาศผลรางวัลออสการ์ ครั้งที่ 79